stanford-oval/wikipedia huggingface dataset:
קירן קאלקין
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1991 | סאטרדיי נייט לייב | פרוגי | פרק: "Macaulay Culkin/Tin Machine" |
| 1996 | פרייז'ר | ג'ימי | דיבוב; פרק: "The Impossible Dream" |
| 1999 | The Magical Legend of the Leprechauns | ברני | סרט טלוויזיה של NBC |
| 2001 | Go Fish | אנדי "פיש" טרוטנר | תפקיד ראשי; 5 פרקים |
| 2015 | פארגו | גאי גארהארדט | 2 פרקים |
| 2015 | Long Live the Royals | פיטר | דיבוב; 4 פרקים |
| 2018–2023 | יורשים | רומן רוי | תפקיד ראשי; (3 עונות); 30 פרקים  זוכה פרס גלובוס הזהב לשחקן הטוב ביותר בסדרת דרמה (2024)  זוכה פרס אמי לבידור בפריים טיים לשחקן ראשי בסדרת דרמה (2024)  זוכה פרס בחירת מבקרי הטלוויזיה לשחקן הטוב ביותר בסדרת דרמה (2024)  זוכה פרס גילדת שחקני המסך לביצוע הטוב ביותר של אנסמבל בסדרת דרמה (2024) מועמד פרס גלובוס הזהב לשחקן המשנה הטוב ביותר (2019, 2020)  מועמד פרס האקדמיה האוסטרלית לאמנויות הקולנוע והטלוויזיה (בינלאומי) לשחקן הטוב ביותר בסדרה (2024)  מועמד פרס אמי לשחקן המשנה הטוב ביותר בסדרת הדרמה (2020)  מועמד פרס TCA להישג אישי בדרמה (2023)  מועמד פרס גילדת שחקני המסך להופעה הטובה ביותר של שחקן בסדרת דרמה (2024) |
| 2020 | רובוט צ'יקן | ג'ו ג'ונאס / מתמחה של נוסטרדמוס | דיבוב; פרק: "Petless M in: Cars Are Couches On The Road" |
| 2022 | הבנים מציגים: שטני | או.די | דיבוב; פרק: "I'm Your Pusher" |
| 2023 | מרגל ושמו אלביס (אנ') | גבריאל וולף | דיבוב; פרק: "Godspeed, Drunk Monkey" |
| 2023 | סקוט פילגרים הולך על זה | ואלאס ולס | דיבוב; 8 פרקים |
| 2024 | בית החולים השני הכי טוב בגלקסיה (אנ') | ד"ר פלופ | דיבוב; 8 פרקים |
מחוזות קזחסטן

מבחינה מנהלית קזחסטן מחולקת ל-17 מחוזות (облыстар, אובליסטאר) ו-4 ערים בעלות מעמד מיוחד (אלמטי - העיר הגדולה במדינה, אסטנה - הבירה, בייקונור - הוחכרה לרוסיה עד לשנת 2050 ושימקנט). השינוי האחרון בחלוקה מנהלית בוצע במרץ 2022 כאשר הוקמו 3 מחוזות חדשים.
| מיקום | שם | בירה | שם בשפת המקור | אוכלוסייה  (אומדן 2022) | שטח |
| --- | --- | --- | --- | --- | --- |
|  | מחוז אבאי | סמיי | Абай облысы | 610,183 | 185,500 |
|  | מחוז אקמולה | קוקשטאו | Ақмола облысы | 786,012 | 146,100 |
|  | מחוז אקטובה | אקטובה | Ақтөбе облысы | 924,845 | 300,600 |
|  | מחוז אלמטי | טלדיקורגן | Алматы облысы | 1,497,025 | 105,100 |
|  | מחוז אטיראו | אטיראו | Атырау облысы | 689,674 | 118,600 |
|  | מחוז מערב קזחסטן | אורל | Батыс Қазақстан облысы | 686,655 | 151,300 |
|  | מחוז ז'אמבול | טראז | Жамбыл облысы | 1,215,482 | 144,300 |
|  | מחוז ז'טיסו | טלדיקורגן | Жетісу облысы | 698,952 | 118,500 |
|  | מחוז קראגנדי | קראגנדי | Қарағанды облысы | 1,134,146 | 239,100 |
|  | מחוז קוסטנאי | קוסטנאי | Қостанай облысы | 832,445 | 196,000 |
|  | מחוז קזילאורדה | קזילאורדה | Қызылорда облысы | 830,901 | 226,000 |
|  | מחוז מנגוסטאו | אקטאו | Маңғыстау облысы | 761,401 | 165,600 |
|  | מחוז פבלודר | פבלודר | Павлодар облысы | 754,829 | 124,800 |
|  | מחוז צפון קזחסטן | פטרופבל | Солтүстік Қазақстан облысы | 534,966 | 98,000 |
|  | מחוז טורקיסטן | טורקיסטן | Түркістан облысы | 2,110,502 | 116,100 |
|  | מחוז אוליטאו | ג'זקזגן | Ұлытау облысы | 221,014 | 188,900 |
|  | מחוז מזרח קזחסטן | אוסקמן | Шығыс Қазақстан облысы | 730,818 | 283,200 |
|  | אסטנה |  | Нур-Султан | 1,340,782 | 797.3 |
|  | בייקונור |  | Байқоңыр | 34,544 | 57 |
|  | אלמטי |  | Алматы | 2,147,113 | 682 |
|  | שימקנט |  | Шымкент | 1,184,113 | 1,163 |
הערות שוליים

↑  https://www.interfax.ru/world/828462
| חלוקה מנהלית של מדינות אסיה |
| --- | --- | --- |
|  | אוזבקיסטן • אזרבייג'ן • איחוד האמירויות הערביות • אינדונזיה[3] • איראן • אפגניסטן • ארמניה • בהוטן • בחריין • בנגלדש • ברוניי • גאורגיה[1] • הודו • המלדיביים • הפיליפינים • הרפובליקה העממית של סין • וייטנאם • טאיוואן[2] • טג'יקיסטן • טורקיה[1] • טורקמניסטן • יפן • ירדן • ישראל • כווית • לאוס • לבנון • מונגוליה • מזרח טימור[3] • מיאנמר • מלזיה • נפאל • סוריה • סינגפור • סרי לנקה • עומאן • עיראק • ערב הסעודית • הרשות הפלסטינית[2] • פקיסטן • קוריאה הדרומית • קוריאה הצפונית • קזחסטן[1] • קטר • קירגיזסטן • קמבודיה • קפריסין • רוסיה[1] • תאילנד • תימן |  |
1 חלק משטח המדינה נמצא באירופה. 2 המדינה לא מוכרת על ידי האומות המאוחדות כמדינה רשמית. 3 חלק משטח המדינה נמצא באוקיאניה.
ערך זה הוא קצרמרבנושא גאוגרפיה של קזחסטן. אתם מוזמנים לתרום לוויקיפדיה ו.
מועצה אזורית עמק חפר

ערך זה עוסק במועצה אזורית בשרון. אם התכוונתם לעמק בשרון שהמועצה האזורית קרויה על שמו, ראו .
מילותיו של אבא קובנר, חבר קיבוץ עין החורש שבמועצה.
חמישים שנה לקשר בין עמק חפר לזיגן ויטגנשטיין
מוֹעָצָה אֲזוֹרִית עֵמֶק חֵפֶר היא מועצה אזורית באזור השרון של מחוז המרכז בישראל, השוכנת במישור החוף שלאורך הים התיכון, בחלקו הצפוני של אזור השרון, בין הערים חדרה בצפון ונתניה בדרום.
המועצה הוקמה בשנת 1940 ויש בה 43 יישובים והיא משתרעת על כ-130,000 דונם ואוכלוסייתה מונה למעלה מ-43,000 תושבים.
המועצה האזורית עמק חפר היא המועצה היחידה בארץ שמגיעה מקו הירוק ועד למישור החוף ולחופי ישראל. המועצה ממוקמת במיקום מרכזי, ומציעה התיישבות כפרית בעמק ירוק. במועצה נמצא המרכז האקדמי רופין, וקיימות בה הרחבות עבור בני היישובים.
בניין המועצה

משרדי המועצה שכנו בעבר במבנה בכפר ויתקין. לרגל שנת ה-50 להיווסדה של מועצה אזורית עמק חפר הוחלט על הקמת בניין חדש למועצה, בצמוד למכללת רופין. המועצה פנתה לאדריכל מנחם באר, חבר קיבוץ געתון שהיה פעיל בתכנון חדרי אוכל ובתי תרבות במועצה ובקשה ממנו לתכנן את המבנה החדש.המבנה תוכנן כבר בתחילת שנות ה-80, אך הבנייה הושלמה רק כעבור 10 שנים, ומשרדי המועצה עברו אליו במהלך מלחמת המפרץ. המבנה הישן בכפר ויתקין היה למרכז קהילתי.
אוכלוסייה

לפי נתוני הלשכה המרכזית לסטטיסטיקה (הלמ"ס) נכון לסוף דצמבר 2024 (אומדן), מתגוררים במועצה אזורית עמק חפר 42,496 תושבים, מתוכם 40,645 תושבי ישראל (מקום 54 בדירוג רשויות מקומיות בישראל).   אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 83.1%. השכר החודשי הממוצע של שכיר במשך שנת 2021 היה 15,073 ש"ח (ממוצע ארצי: 11,330 ש"ח).
היסטוריה

אדמות עמק חפר נקנו על ידי יהושע חנקין בשליחות קק"ל בשנת 1927, לאחר שיהודי ויניפג תרמו כמיליון דולר לצורך זה. הבעלים המקוריים היו שני אפנדים לבנוניים: טיאן וקובני שמקום מושבם היה בביירות. השניים החכירו אותן לאריסים ערביים ששרידי כפריהם פזורים בשטח. אריסים אלה עסקו בחקלאות וחלק ניכר מהכנסתם הועבר לבעלי הקרקע. בשנת 1926 פרץ המרד שהתבטא בין השאר בסירוב האריסים לשלם לבעלי הקרקע. שני האפנדים החליטו להיפטר מקרקעותיהם והתקשרו עם סוחר הקרקעות היהודי יהושע חנקין והיתנו איתו שהדבר יישמר בסוד עד להשלמת העסקה. חנקין פנה אל יו"ר הקרן הקיימת מנחם אוסישקין שגייס את הסכום הנדרבמהלך הקונגרס הציוני לקיים את האספה השנתית שלו בעיר ויניפג שבקנדה. אוסישקין קיים פגישה חשאית עם יו"ר יהדות קנדה אהרן פרימן (שעל שמו מושב ביתן אהרן) וזה התחייב יחד עם קבוצת בנקאים יהודים קנדיים להעמיד את הכסף לרשות הקרן הקיימת, וכך אכן נקנו כ-40 אלף דונם של אדמה שמהווים חלק ניכר מאדמות עמק חפר.
עורך הדין הערבי עווני עבד אל-האדי סייע לחנקין ברכישת האדמות שהייתה כרוכה בפינוי אריסים ובמתן פיצוי, מחד גיסא, ומאידך גיסא, דרש מהנציב העליון לאסור על מכירת קרקעות ליהודים.
ראשיתה של המועצה בוועד גוש יישובי עמק חפר שייצג את יישובי עמק חפר ללא סמכויות מוניציפליות החל משנת 1934. הוועד עסק בעיקר בייצוג הגוש מול מוסדות הממשלה והוועד הלאומי, פעילות נגד מלריה, סלילת דרכים וטיפול בנחל אלכסנדר. בתחילת שנת 1938, במסגרת פעילות ממשלת המנדט להקמת מועצות מקומיות ליישובים היהודיים, הוחל בדיונים על הקמת מועצה מקומית שתקיף את כלל יישובי עמק חפר, יוזמה ראשונה מסוגה בארץ ישראל. הדיונים התקדמו בעצלתיים ונסובו בין השאר על הסמכויות שיישארו בידי היישובים אל מול אלו שיוענקו למועצה המקומית, על רקע הצורות השונות של היישובים, קיבוצים, מושבים ומושבות וההשתייכויות שלהם לגופי התיישבות שונים. על פי הצעה שנדונה במרץ 1939, ענייני שמירה, בריאות ודרכים יהיו בידי המועצה, בעוד ענייני התיישבות, חינוך ובריאות יהיו בידי כל יישוב. במרץ 1940 הוקמה המועצה בה הוענקה זכות הצבעה לכל תושב מגיל 20 ומעלה המתגורר במקום מעל שישה חודשים, חידוש לעומת מועצות כפריות אחרות בהן זכות הצבעה הותנתה בבעלות על קרקע.
בדצמבר 1940 כללה המועצה 18 יישובים חקלאיים ו-4 יישובי פועלים שהשתרעו על שטח של 30,700 דונם והתגוררו בהם 4000 תושבים. בתחילת 1946 הוחלט עקרונית על צירוף אזור ואדי קובני שכלל אז המושב בית הלוי למועצת עמק חפר והדבר יצא אל הפועל באוקטובר 1947. לאחר הקמת המדינה, באוגוסט 1948 היו במועצה כ-1,300 יחידות משק, כ-900 במושבים ועוד כ-400 בקיבוצים. בדצמבר 1948 הוחלט לצרף אל המועצה עוד 55,000 דונם בהם היו היישובים הדרים, מרץ א, המעפיל וקאקון. באוגוסט 1950 הורחב שוב שטח המועצה ונספחו אליה יד חנה, גן יאשיה, חניאל, בורגתא, עולש ובארותיים.
ב־1988 הופרדו מהמועצה ארבעה כפרים ערבים, לבקשתם, והוכרזו כמועצה מקומית זמר.
ברית ערים תאומות

למועצה קשרי תאומות גם עם חיילונגג'יאנג שבסין, החל משנת 2012. עם טובראו (אנ') שבברזיל, החל משנת 2022, ועם בית ג'ן.
עם כינון היחסים בין גרמניה לישראל בשנות ה–60, החלו לפעול בגרמניה אגודות נוצריות–יהודיות לשיתוף פעולה עם ישראל. האגודה הנוצרית יהודית בזיגן ויטגנשטיין פעלה ליצירת קשר כבר בשנות הששים יחד עם תושב זיגן, הוגו הרמן. הוא עלה לישראל לפני המלחמה והתיישב בבית יצחק, חזר עם תום המלחמה לעיר הולדתו, ופעל ליחד עמם יצירת הקשר עם עמק חפר ופעל לתחזוקה שלו עד ימיו האחרונים.
ב-17 באוקטובר 1966 נסעו לראשונה 21 צעירים מזיגן
להדסה נעורים שבמחוז עמק חפר. הטיול אורגן על ידי אגודת הנוער המחוזית. במהלך ביקור זה התקיים דיון אינטנסיבי בשאלה כיצד ניתן ליצור מחדש את המגעים עם גרמניה. הגורם המכריע לביקור חוזר הייתה החלטתה האמיצה של ניצולת השואה עדנה עמית ז"ל, שהצהירה על נכונותה לעשות זאת. עדנה עמית הייתה מורה למלאכה
בהדסה נעורים, והייתה תושבת מכמורת.
באמצע שנות הששים, הזמינה האגודה הנוצרית יהודית לזיגן לראשונה קבוצת מורים העוסקים בחינוך במועצה להכרות ויצירת קשרי ידידות. במהלך ביקור זה הגדירו האחראים על מועצת הנוער המחוזית את המודל להמשך פעילות חילופי הגומלין. ב-1969 יצאה מעמק חפר קבוצת נוער ראשונה.
במאי 1973 נחתמה אמנת ידידות בין מועצת עמק חפר לחבל זיגן ויטגנשטיין.
מאז, מתקיימים חילופי משלחות של נוער ומבוגרים בין עמק חפר לזיגן באופן מתמיד, וכן ביקורים של משלחות פרלמנטריות. משלחות הנוער מפוקחות על ידי משרד החינוך. כמו כן מתקיים קשר מתמיד עם ארגון קונאקט (ConAct), הרשות הישראלית-גרמנית לחילופי נוער וצעירים בישראל וגרמניה. באוגוסט 1973 נחתם הסכם רשמי לשיתוף פעולה, במסגרת ברית ערים תאומות.
בקיץ 2013, במלאת שלושים שנים לקשר בין המועצה לזיגן, נפתחה בגלריה העירונית זיגן תערוכה קבוצתית הכוללת יצירות בדפוס דיגיטלי של 24 אמנים ישראלים, המתייחסים בעבודותיהם למתח הקיים בין הטבע לתרבות, בין הפראי למבוית, בין הנוף לגוף ובין הטכנולוגי לפסטורלי. את התערוכה אצרה האמנית דליה בר-אמוץ מקיבוץ מעברות. בתערוכה הוצגו יצירות השאולות מתוך פרויקט "גשרלריה", המתקיים בכל קיץ מזה שנים רבות ברציפות, על הגשרים שבפארק נחל אלכסנדר, שבמועצה האזורית עמק-חפר. בתערוכה בזיגן הוצגו יצירות המופקות בדפוס דגיטלי תוך התאמה לחלל הפנימי הנרחב של הגלריה העירונית, כמו גם הקרנת ווידאו על מסכים. כמו כן, הוצגו תמונות המתעדות פעילות יצירתית עם נוער ישראלי ופלסטיני בעמק חפר במסגרת הארגון "ידידי כדור הארץ" ובהפקת דליה בר-אמוץ, יצירת קולאז' שהוצג גם הוא על הגשרים בתערוכה.
בשנת 2012 נחנך פארק זיגן על גדות נחל אלכסנדר, שנבנה ושופץ בשיתוף פעולה בין עמק חפר לזיגן.
בשנת 2023 ציינו חמישים שנות קשר עם חבל זיגן ויטגנשטיין.
קבוצת נוער מעמק חפר, ונוער מזיגן , חברו יחד להעלאה משותפת של האופרה ברונדיבר, תוך שהך כותבים טכסט חדש בראיה אישית. המופע עלה בזיגן ואחר כך במוזיאון טרזין בצ'כיה.
ברית ערים תאומות > הקשר עם מועצה מקומית זמר

מועצה מקומית זמר שוכנת במזרח עמק חפר, ומונה את ארבעת היישובים ימה, ביר א-סיכה, מרג'ה ואיבתאן, שהיו חלק ממועצה אזורית עמק חפר ואוחדו לרשות מקומית בשנת 1988.
ב-2015 קודמה יוזמה של פעילים מעמק חפר, על מנת לקדם יחסי שכנות עם זמר. התכנית הובלה על ידי ראש המועצה רני אידן, וראש מועצת זמר דיאב גאנם.
ב-2015 נחתם הסכם יחסי שכנים בין המועצה לזמר, בליווי של גבעת חביבה.
הקשר התקיים עד הבחירות לראשות המועצות ב-2017, ועם חילופי הראשים התכנית פסקה.
ברית ערים תאומות > חוות הנוי

חוות הנוי הוקמה על ידי משרד החקלאות המינהל למחקר חקלאי ב־1949 בעמק חפר, כמרכז הדגמה והדרכה לגננות צמחי נוי.
ברית ערים תאומות > בית דוד

בית דוד הוא מרכז יום לקשיש המציע מגוון רחב של שירותים התואמים לצורכיהם של וותיקי העמק. הבית נקרא על שם דוד ונעמי שליי תושבי חופית. דוד היה יקיר עמק חפר, יליד בולטימור, אשר עזר להשיג תרומה לבניית הבניין מקרן מיירהוף, אותו הכיר כתושב בולטימור.
ברית ערים תאומות > מיחזור

ב־2015 הייתה המועצה בין ארבע הרשויות המובילות במיחזור בארץ.
ברית ערים תאומות > מיחזור > המטב"ח

האתר לטיפול בפרש בעלי חיים מרפתות עמק חפר (מטב"ח) הוקם בשנת 2004 וקולט מדי יום את פרש רפתות ישובי עמק חפר.
הפרש עובר עיכול בתהליך אנארובי המפיק ביוגז המנוצל ליצור חשמל ומים חמים.
תיעוד תולדות המועצה המקומית עמק חפר

במועצה פועל מרכז תיעוד, מוזיאון ומרכז מבקרים לצורך שימור תרבות תושבי המקום והנגשת המידע לציבור.
במרכז האקדמי רופין פועל פרויקט בשם "סיפורי חיים" שבו מתעדים סטודנטים ללימודי מדעי ההתנהגות את סיפורי חייהם של ותיקי עמק חפר. בפרויקט זה הסטודנטים נפגשים עם קשישים במרכזי יום בעמק חפר ושומעים מהם על חייהם ואירועים משמעותיים הנוגעים לאזור.
ראשי המועצה

ראש המועצה הראשון היה חיים בן-צבי מכפר ויתקין שהיה ראש המועצה הראשון בארץ שעוד כיהן בראש הוועד של יישובי עמק חפר, והיה מעשרים החלוצים הראשונים בעמק. בן-צבי עמד בראש המועצה עד 1975, עם הפסקה במלחמת העולם השנייה בה התגייס לצבא הבריטי ולחם באיטליה, בתקופה זו כיהן כראש המועצה אהרון ברעם מעין החורש. בין 1975 ל-1995 עמד עמוס דגני מכפר ויתקין בראשות המועצה. דגני היה סגנו של בן-צבי והחליף אותו באמצע הקדנציה. דגני נבחר לראשונה בזכות עצמו בשנת 1977. נחום איצקוביץ' ממושב אמץ עמד בראש המועצה בין 1995 ל-2006. איצקוביץ' הביא תנופת פיתוח חדשה למועצה האזורית, תוך שמירה על אופיו הכפרי של האזור. איצקוביץ' חנך בעמק גן תעשייתי על שם חיים בן-צבי. איצקוביץ' התפטר מראשות המועצה עם מינויו למנכ"ל משרד התיירות. באוקטובר 2006 נכנס רני אידן ממכמורת לתפקיד ראש המועצה. הוא נבחר לתקופת כהונה נוספת ללא מתמודדים מולו בינואר 2009.
בבחירות לראשות המועצה באוקטובר 2018 ניצחה גלית שאול מחגלה את רני אידן ובכך הפכה לראשת המועצה האישה הראשונה בתולדות העמק.
בבחירות לראשות המועצה בפברואר 2024, ניצחה גלית שאול מכפר חוגלה את אשר קסו מבת חפר ומידן בר מחבצלת השרון.
יישובי המועצה האזורית עמק חפר

| מספר | צורת היישוב | יישוב | שנת הקמה | אוכלוסייה |
| --- | --- | --- | --- | --- |
| 1 | מושב | אביחיל | 1932 | 1,391 |
| 2 | מושב | אחיטוב | 1951 | 1,105 |
| 3 | מושב | אלישיב | 1933 | 715 |
| 4 | מושב | אמץ | 1949 | 860 |
| 5 | מושב | בארותיים | 1949 | 1,179 |
| 6 | מושב | בורגתא | 1949 | 1,153 |
| 7 | קיבוץ | בחן | 1954 | 1,147 |
| 8 | מושב | בית הלוי | 1945 | 834 |
| 9 | מושב | בית חרות | 1933 | 918 |
| 10 | מושב | בית ינאי | 1933 | 378 |
| 11 | מושב | בית יצחק שער חפר | 1940 | 2,134 |
| 12 | מושב | ביתן אהרון | 1936 | 167 |
| 13 | יישוב קהילתי | בת חן | 1967 | 407 |
| 14 | יישוב קהילתי | בת חפר | 1996 | 5,159 |
| 15 | מושב | גאולי תימן | 1948 | 357 |
| 16 | קיבוץ | גבעת חיים איחוד | 1952 | 1,198 |
| 17 | קיבוץ | גבעת חיים מאוחד | 1932 | 1,064 |
| 18 | מושב | גבעת שפירא | 1958 | 423 |
| 19 | מושב | גן יאשיה | 1949 | 1,040 |
| 20 | מושב | הדר עם | 1933 | 686 |
| 21 | קיבוץ | המעפיל | 1945 | 870 |
| 22 | קיבוץ | העוגן | 1947 | 965 |
| 23 | מושב | חבצלת השרון | 1935 | 474 |
| 24 | מושב | חגלה | 1933 | 864 |
| 25 | יישוב קהילתי | חופית | 1955 | 815 |
| 26 | מושב | חיבת ציון | 1933 | 875 |
| 27 | מושב | חניאל | 1950 | 916 |
| 28 | מושב | חרב לאת | 1947 | 940 |
| 29 | יישוב קהילתי | יד חנה | 1950 | 1,009 |
| 30 | מושב | כפר הרא"ה | 1933 | 1,438 |
| 31 | מושב | כפר ויתקין | 1933 | 1,998 |
| 32 | מושב | כפר חיים | 1933 | 629 |
| 33 | מושב | כפר ידידיה | 1935 | 749 |
| 34 | מושב | כפר מונאש | 1946 | 913 |
| 35 | מושב | מכמורת | 1945 | 1,506 |
| 36 | קיבוץ | מעברות | 1933 | 997 |
| 37 | קיבוץ | משמר השרון | 1933 | 627 |
| 38 | מושב | עולש | 1949 | 1,192 |
| 39 | קיבוץ | עין החורש | 1931 | 874 |
| 40 | יישוב קהילתי | צוקי ים | 1956 | 296 |
| 41 | יישוב קהילתי | שושנת העמקים | 1951 | 489 |
ראו גם

פארק תעשיות עמק חפר
עמק חפר
הוראת שעה (הלכה)

בהלכה היהודית, הוראת שעה היא פסק הלכה של הסנהדרין, של נביא או של גדול הדור, המנוגד לדיני התורה הנוהגים בדרך כלל. פסק זה נקבע לזמן מוגבל, בשל נסיבות מיוחדות.
מקור הדין > בנביא

במסכת יבמות הגמרא דנה בסמכויות של חכמים לעבור על דברי תורה, ומובאת שם ברייתא בהקשר של נביא:
אליו תשמעון (דברים, י"ח, ט"ו) אפילו אומר לך עבור על אחת מכל מצות שבתורה, כגון אליהו בהר הכרמל, הכל לפי שעה שמע לו.
הברייתא לומדת מהפסוק הכללה למעשה של אליהו הנביא בהר הכרמל, שהקריב שם קרבנות בזמן איסור הבמות. לפי הברייתא זה עיקרון רחב יותר, הוראת שעה.
התלמוד מזכיר את העיקרון הזה במקומות נוספים:
אמר רבי אבהו אמר רבי יוחנן בכל אם יאמר לך נביא עבור על דברי תורה שמע לו חוץ מעבודת כוכבים שאפילו מעמיד לך חמה באמצע הרקיע אל תשמע לו
מקור הדין > לבית הדין

הגמרא שם במסכת יבמות מנסה ללמוד מהנביא שגם בית דין יכולים להתיר את האסור על פי התורה, אך דוחה את הלימוד בכך ש"מיגדר מילתא שאני", כלומר בשביל לבצע תיקון ולהשיב את העם בתשובה, הותר לעבור על דבר איסור, אך לא בכל מצב. מכאן רואים שבמצבי קיצון ישנה אפשרות כזו. בהמשך מובאת אמירה נוספת המאפשרת לבית הדין הגדול לחרוג מדיני התורה:
אמר רבי אליעזר בן יעקב שמעתי שבית דין מכין ועונשין שלא מן התורה, ולא לעבור על דברי תורה אלא לעשות סייג לתורה. ומעשה באדם אחד שרכב על סוס בשבת בימי יונים והביאוהו לב"ד וסקלוהו, לא מפני שראוי לכך - אלא שהשעה צריכה לכך.
היתר זה מאפשר גם ענישה שלא על פי הדין הרגיל, שכן הרוכב על סוס בשבת הוא איסור דרבנן בלבד, אלא שבהתאם להוראת שעה החמירו עליו עד כדי עונש מוות.
ישנו מקור נוסף שמופיע כבר במשנה להוראת שעה:
עֵת לַעֲשׂוֹת לַייָ הֵפֵרוּ תוֹרָתֶךָ.
כלומר כאשר יש צורך מיוחד "לעשות לה'" מותר לתקן תקנה שהיא כנגד ההלכה הרגילה.
טעם ההיתר

הוראת שעה הוא כלי קיצוני שמופקד בידי החכמים, וכוחו רב ביותר. כוח זה ניתן להם בשביל לאפשר לפעול במצבי קיצון. כדברי הרמב"ם:
כשם שהרופא חותך ידו או רגלו של זה כדי שיחיה כולו כך בית דין מורים בזמן מן הזמנים לעבור על קצת מצות לפי שעה כדי שיתקיימו [כולם] כדרך שאמרו חכמים הראשונים חלל עליו שבת אחת כדי שישמור שבתות הרבה.
לפי הרמב"ם היכולת הזאת נובעת מאחריות לקיום התורה בכללותה, מה שמצריך לעיתים לפעול באופן תקיף ולפגוע במודע בחלקים קטנים. תפיסה זו תואמת את גישתו של הרמב"ם, שישנו מדרג בין המצוות, ישנם עיקרים וישנם איברים. לאורך הדורות קמו מתנגדים לשיטה זאת, שבין היתר התנגדו להגדרתם של עיקרי האמונה היהודית.
לפי הרב אברהם יצחק הכהן קוק, לפעמים ישנו צורך לעבור על דברי תורה, וזה האופן האידיאלי בו הצורך יכול להתממש ולהפוך לציווי אלוקי בעצמו. בהיעדר נבואה, הצורך הזה מתבטא באופנים אחרים ובצורה פחותת מעלה, כמו מוטב יהיו שוגגין.
סייגים

הוראת שעה, כשמה כן היא, חייבת להיות זמנית. במסגרת סמכויותיו של נביא אין את היכולת לחדש מצווה או להתיר איסור, ולכן כל היכולת להורות היתר היא זמנית בלבד. גם בית דין אינו יכול לבטל איסור של תורה באופן תמידי, אלא רק זמנית. עם זאת, סמכויות בית דין גדולות יותר והוא יכול לאסור את המצווה, מטעם שב ואל תעשה. לאורך ההיסטוריה בתי דין אכן אסרו על מצוות מסוימות, כמו נטילת לולב ותקיעת שופר בשבת. בית דין גם יכול לקבוע הסדרים בדיני ממונות שמנוגדים לדינים הרגילים של התורה, מפני שהפקר בית דין הפקר. לחלק מהשיטות בית דין גם יכול להפקיע קידושין באופן גורף מפני שכל המקדש על דעת חכמים מקדש.
סייגים נוספים:
נביא המצווה לעבור על איסור עבודה זרה, לא שומעים לו.
לפי תוספות נביא רשאי לפסוק הוראת שעה מכוח סמכותו בלבד, ולכן גם על דעת עצמו, אולם בדברי הרמב"ם נראה שרק אם קיבל הוראה מפורשת בנבואה הוא רשאי להתיר.
נביא שמקשיבים לו בהוראת שעה, צריך להיות נביא מוחזק, כלומר שכבר הוכיח את נביאותו בצורה ברורה. לפי תוספות אין זה מוכרח, שכן גם תלמיד חכם רגיל יכול לתקן הוראת שעה.
כל ההיתר שהגמרא לומדת מאליהו, הוא רק במקרה שיש צורך "למיגדר מילתא", וישנן שתי גישות מה רמת הצורך שמאפשר לתקן הוראת שעה. לפי שיטת רש"י, הרמב"ם, הרשב"א ועוד, הצורך חייב להיות ספציפי, "להחזיר רבים לדת או להציל רבים מישראל מלהכשל בדברים אחרים". אולם לפי הרמב"ן והריטב"א כל צורך זמני הוא מספיק.
אחרונים מסוימים העלו אפשרות שבדיני נפשות אין לשמוע אפילו לנביא מוחזק, משום שכשם שלא ייתכן שיהיה ציווי אלוהי לנביא לעבוד עבודה זרה, כך גם להרוג (מלבד מה שמפורש בתורה), וכפי שדורשת הגמרא "אשר לא צויתי ולא דברתי ולא עלתה על לבי... אשר לא צויתי זה בנו של מישע מלך מואב... ולא דברתי זה יפתח, ולא עלתה על לבי זה יצחק בן אברהם". אחרונים אחרים חולקים על סייג זה.
דוגמאות > דוגמאות בגמרא

שמעון הצדיק יצא מחוץ למקדש לבוש בבגדי כהונה על אף האיסור.
עזרא הסופר אמר את שם ה' המפורש מחוץ לבית המקדש.
קרבן מיוחד של ”אֵילִ֣ים ׀ תִּשְׁעִ֣ים וְשִׁשָּׁ֗ה כְּבָשִׂים֙ שִׁבְעִ֣ים וְשִׁבְעָ֔ה” נעשה על פי הוראת שעה.
לפי רבי יהודה, המקושש נהרג על פי הוראת שעה ולכן אין ללמוד משם להלכות אחרות.
דוגמאות > בימינו

דין היתר מכירה התקבע באופן של הוראת שעה, למרות שניתנו לו גם נימוקים הלכתיים. בתחילה נקבע רק לשמיטה של שנת ה'תרמ"ט והוארך על ידי הרבנות הראשית עד ימינו.
השרידי אש התיר להשתתף בתנועות נוער מעורבות, כדי שנשים לא יאבדו את דתם, מפני צורכי השעה.
ראו גם

עת לעשות לה' הפרו תורתך
הערות שוליים

↑  הרב אברהם יצחק הכהן קוק מפתח רעיון זה במאמרו "העיקרים"
↑  שמונה קבצים, קובץ ב', פסקה ל'
↑  תלמוד בבלי, מסכת מגילה, דף ג', עמוד א': "שאין הנביא רשאי לחדש דבר"
↑  כך סיכם את הסמכויות בחידושי הריטב"א על תלמוד בבלי, מסכת יבמות, דף צ', עמוד ב'
↑  סוגיה שפזורה בכמה מקומות בש"ס; תלמוד בבלי, מסכת גיטין, דף ל"ג, עמוד א'; תלמוד בבלי, מסכת כתובות, דף ג', עמוד א'; תלמוד בבלי, מסכת בבא בתרא, דף מ"ח, עמוד ב'; תלמוד בבלי, מסכת יבמות, דף צ', עמוד ב'
↑  משנה תורה לרמב"ם, הלכות יסודי התורה, פרק ט', הלכה ג'; וראו: איתי שבת, הוראת שעה אצל נביא – מכוח סמכותו או מכוח ציווי ה' בלבד, מאורנו, כרך ח', באתר ספריית אסיף
↑  תלמוד בבלי, מסכת סנהדרין, דף פ"ט, עמוד ב'
↑  משנה תורה לרמב"ם, הלכות ממרים, פרק ב', הלכה ד'
↑  תלמוד בבלי, מסכת תענית, דף ד', עמוד א'
↑  רבי שמואל יעקב קאפיל קליגסבערג (המו"ל), אות ט"ו, בתוך: רבי יחזקאל מקוזמיר, נחמד מזהב, פיוטרקוב תרס"ט, עמ' 10, באתר היברובוקס (ונשאר בספק מחמת הקושיא מהגמ' פסחים פ"ז); רבי יחיאל מיכל גולדשלג, אמרי אמת, ליקוטי חידושי הלכות, אות צ"ט, פיוטרקוב תרפ"א, עמ' 136, באתר היברובוקס (ונשאר בספק מחמת הקושיא מהגמ' בסנהדרין); רבי זאב וולף רבינוביץ', שערי תורת בבל, עמ' 165; הרב מאיר דן פלוצקי, כלי חמדה, פרשת ראה אות ד', באתר היברובוקס בלשון 'אולי'
↑  שו"ת הרדב"ז, חלק ב, סימן תרנ"ב; הרב אברהם יצחק קוק, משפט כהן, ירושלים: מוסד הרב קוק, תשכ"ו, עמ' שמג–שמה, סימן קמ"ד, אות י"ח, באתר היברובוקס
↑  תלמוד בבלי, מסכת יומא, דף ס"ט, עמוד א'
↑  דף ס"ט, עמוד ב'
↑  תלמוד בבלי, מסכת הוריות, דף ו', עמוד א'
↑  תלמוד בבלי, מסכת סנהדרין, דף פ', עמוד ב'
1 2  הרב שלמה רוזנפלד, גדרי הוראת שעה, ממעין מחולה, כרך ב', תשנ"ו, באתר ספריית אסיף
הרווק

ערך זה עוסק בתוכנית מציאות אמריקאית. אם התכוונתם לגרסה הישראלית, ראו .
| --- | --- |

 סוגה:  תוכנית מציאות
 יוצרים:  מייק פליס
 מנחים:  כריס הריסון (עונות 1–25)   עמנואל אקו (פרק הסיום, עונה 25) ‏•‏‏ ג'סי פאלמר (עונה 26)
 שחקנים:  כריס הריסון 
 ארץ מקור:  ארצות הברית ארצות הברית
 שפות:  אנגלית
 מספר עונות:  27
 מספר פרקים:  286
 תוכנית המשך:  הרווקה הרווק בגן עדן רווק הזהב
 הפקה
 חברת הפקה:  ABC 
 הפצה:  האחים וורנר טלוויזיה, הולו 
 אורך פרק:  60 דקות (כולל פרסומות)
 שידור
 רשת שידור:  ABC
 רשת שידור בישראל:  Yes stars Drama HOT Family
 תקופת שידור מקורית:  25 במרץ 2002 – הווה
 קישורים חיצוניים
 אתר רשמי
 דף התוכנית ב-IMDb
 
הרווק (באנגלית: The Bachelor) היא תוכנית מציאות אמריקאית המשודרת החל משנת 2002 ברשת ABC. לתוכנית ישנו ספין אוף בשם "הרווקה". עד כה שודרו 25 עונות לתוכנית. את התוכנית הנחה כריס הריסון עד לעונתה ה-25, והחל מהעונה ה-26 של התוכנית, צפוי ג'סי פאלמר, אשר היה הרווק בעונה החמישית של התוכנית, להיות המנחה.
בכל עונה ישנו גבר רווק אחד ועשרים וחמש בחורות. בעזרת מבחני התאמה שונים וסדרת דייטים מנפה אחת-אחת הגבר עד שנשארות שתי בחורות. בשלב זה מחליט הגבר מי המנצחת, והם ממשיכים יחד במערכת יחסים.
בישראל התוכנית שודרה ב-yes, וב-HOT.
היסטוריה

במרץ 2025 פורסם כי קלייר פרילנד ובנט גרבנר, המפיקים בפועל והמובילים של התוכנית עוזבים את הזיכיון. עזיבתם מגיעה בעקבות טענות על סביבת עבודה "רעילה" מאחורי הקלעים של ההפקה.
גרסאות שונות

בעקבות התוכנית נוצרו תוכנית מציאות רבות בפורמט דומה: אדם הבוחר את בחיר/ת ליבו מבין קבוצה של אנשים.
בין הגרסאות הבולטות:
הרווקה (החל מ-2003) - אישה אקראית בוחרת גבר. בישראל משודרת ב-yes.
טעם האהבה - הראפר פלייבור פלייב בוחר אישה. בישראל שודרה ב-yes.
אני אוהב את ניו יורק - ניו יורק, הפסידה בתוכנית "טעם האהבה" ועכשיו היא בוחרת גבר. בישראל שודרה ב-yes.
שוט של אהבה - הזמרת טילה טקילה היא ביסקסואלית והיא בוחרת גבר או אישה. בישראל שודרה ב-yes.
שוט כפול של אהבה - התאומות ויקי וריקי בוחרת בגבר או אישה. בישראל שודרה ב-yes.
זה אמורה - דומיניקו שהפסיד בשוט של אהבה והוא מחפש בת זוג אמריקאית ואהבה.
הרווק בגן עדן (החל מ-2014) - מציגה משתתפים לשעבר מעונות "הרווק" ו"הרווקה" על אי מבודד ורומנטי. בישראל משודרת ב-yes.
"הרווק" בישראל

בשנת 2009 הפיקה חברת ההפקות אבוט-רייף המאירי עבור ערוץ 10 את הגרסה הישראלית של התוכנית, "הרווק ישראל", כאשר בתפקיד הרווק שימש מתמודד "הישרדות איי הפנינה", גיא גיאור. בסוף אותה עונה בחר גיאור במתמודדת דפנה דה גרוט כבחירת לבו, השניים נפרדו לאחר שלוש שנות זוגיות. בשנת 2013 הופקה באותו ערוץ העונה השנייה על ידי חברת ההפקות ניהול פלוס. בעונה זו הזמר דודו אהרון היה הרווק ובסיום העונה בחר במתמודדת נטע דנינו כבחירת לבו, אולם זמן קצר לאחר שידור הגמר נודע שהשניים נפרדו.
"קחי אותי שרון" - תוכנית מציאות ישראלית נוספת ששודרה בערוץ 2 של קשת, בה שרון איילון בחרה בן זוג.